section_heading: Geografski položaj i obilježja
paragraph_text: Obale Molata su razvedene (razvedenost 3,87) i raznolike. Na sjeveroistočnoj obali od rta Gomilice prema jugoistoku nižu se uvale Vranač, Soline, Draga, Zarljan, Vodomarka, Kastrul, Lipić, Mladin, Pržina, Jazi, Jazić i Vapojni. Prema jugoistoku okrenute su uvale Konopljička, Sabuša, Trimuli i Zorljevica, a na jugozapadu su uvale Šibinjski, Kudina, Prisika, Luka, Vrulje, Studena, Zagračina, Podgrblje, Lučina, Jakinska, Lipišnjak i Brguljski zaljev i velika prirodna luka otoka Zapuntel. Neke su uvale pješčane npr. Jazi, Vapojni, Konopljika i Sabuša.